Therese Birkelund Ulvo

Therese Birkelund Ulvo (født 24. november 1982 i Bergen) er en norsk komponist og plateprodusent.

Karriere

Hun har sin utdannelse fra Norges musikkhøgskole 2002-2008, og Guildhall School of music and drama i 2005, hvor hun studerte med blant andre Lasse Thoresen, Peter Tornquist, og Diana Burrell.

Arbeid

Birkelund Ulvo blir beskrevet som en utøverkomponist: hun arbeider med mennesker, istedenfor et instrument, i tett prosess med utøverne hun skriver for. I perioden 2010–2012 var Birkelund Ulvo en av to deltakere i Norsk musikkinformasjons internasjonale lanseringsprogram INTRO-komponist. Hun vant De unges Lindemanpris i 2015 og Edvard-prisen 2020 i klassen samtid for In the Cage.

Ulvo skrev musikken til forestillingen Heilage Sunniva for Festspillene i Bergen i 2013, og overtok i 2014 den kunstneriske ledelsen av Hardanger Musikkfest sammen med sanger og skuespiller Tora Augestad.

Under den 63. Internasjonale Rostrum for komponister i Wrocław, Polen, avholdt i mai 2016, ble Therese Birkelund Ulvos verk, klarinettkonserten Shadows and Shields, tildelt utmerkelsen Recommended Works i den generelle kategorien der elleve verk fra hele Europa anbefales for radiospilling i mønstringens nær 30 deltagerland.

I oktober 2017 ble Ulvo den første av i alt seks komponister som ble utvalgt til å være del av KUPP, et utviklings og nettverksprogram for unge, lovende komponister under 35 år. Satsingen, som er initiert av Norsk Komponistforening, Talent Norge og Music Norway involverer seks norske symfoniorkestre, som alle velger én komponist hver som de forplikter seg til å bestille et helt nytt verk av. Programmet tar sikte på at verkene skal nå et større publikum, og bringe nye norske komponisttalenter ut til et internasjonalt marked.

Produksjon

Diskografi 
 Bergen Filharmoniske Orkester, OPUS 250, LAWO Classics, 2015, verk på utgivelsen: Shadows and Shields (klarinettkonsert)

Verkliste 
 2017 – Konsert for fiolin og sinfonietta, komponert for Eira Bjørnstad Foss
 2017 - Chemical Elements 
 2017 - Please don't Hesitate For orchestra 
 2016 - Postponed Action
 2015 – Woven Fingerprints, konsert for to klaver og orkester, bestilt av Kristiansand Symfoniorkester
 2014 – Shadows And Shields, bestililngsverk for Bergen Filharmoniske Orkester
 2014 – Kropp/Umulig, enakters kammeropera, bestilt av Musikkteateret SAUM
 2013 – Heilage Sunniva, musikk skrevet til forestilling under Festspillene i Bergen
 2012 – Bell Machinery, urfremført av Ensemble Ernst til åpningen av Nordheim-senteret under Ultimafestivalen 2012
 2012 – Thumbnail, pianoverk bestilt av Håvard Gimse
 2012 – Silent Songs II og III, bestilt av Silje Aker Johnsen
 2012 – Curious Endorsement, verk for altfløyte, bassklarinett og fiolin
 2012 – Labyrint, musikk til danseforestilling, bestilt og finansiert av Dansens Hus
 2011 – The Fool’s Game, bestillingsverk for improvisasjonstrioen BLY
 2011 – SCULP -perkusjonstrio, bestilt av Pinquins
 2011 – Bubbles, verk for klarinett og piano urfremført av BIT 20
 2010 – 'cause nobody's like that – solo piano. Bestilt av Ellen Ugelvik
 2010 – Apéritif – sopran, alt, piano, 10 min. Bestilt av Ensemble Fanfaronner
 2009 – Dette har du sett før, sopran, klarinett, fiolin, perc, opplesning, 12 min. Bestilt av Litteraturfestivalen på Lillehammer.
 2009 – Simpel/Ny/Norsk/Musikk/Maskin (stryk det som ikkje høver), Samarbeid med komponist Jørgen Karlstrøm. 
 2009 – Kjærlighetes valg, Filmusikk, dokumentar om Islam og homofili. Regissør Eirik Andreas Sandaker
 2008 – Aurora – klarinett, fiolin, cello, piano. Bestilt av Ida Kristine Hansen
 2008 – Grapple – piano, kontrabass, perkusjon
 2008 – Silent Song – sopran og elektronikk
 2007 – Fragile – solo hardingfele

Referanser

Eksterne lenker 
 
 MIC – biografi
 Ballade – intervju
 Verkliste fra NB Noter

Norske komponister
Personer fra Bergen kommune